ଗେଣ୍ଡାଳିଆ  ( ଜୀବ ବିଜ୍ଞାନ ନାମ - ) ଏକ ବଢ଼ିଆକାଙ୍କ ପରିବାରର ପକ୍ଷୀ ଅଟେ ଯାହାର ଲମ୍ବା ଗୋଡ ଓ ଲମ୍ବା ଥଣ୍ଟ ଥାଏ  । ମୌସୁମୀ ବର୍ଷା ପୂର୍ବରୁ ଗେଣ୍ଡାଳିଆ କାଠିକୁଟା, ନଡ଼ାପାଳ ଏବଂ ବିଭିନ୍ନ ପ୍ରକାର ପତ୍ର ବ୍ୟବହାର କରି ନିଜର ବସା ସୁଦୃଢ କରି ବାନ୍ଧିଥାଏ । ବସବାସ ଅଞ୍ଚଳ ଗେଣ୍ଡାଳିଆ ମୁଖ୍ୟତଃ ଭାରତୀୟ ଉପମହଦେଶ ତଥା ଦକ୍ଷିଣ ପୂର୍ବ ଏସିଆ ଅଞ୍ଚଳରେ ଦେଖାଯାଆଂତି । ଏହି ପକ୍ଷୀ ଓଡ଼ିଶାରେ ମଧ୍ୟ ବହୁତ ଦେଖାଯାଉଥିଲେ । ଶାରୀରିକ ବର୍ଣ୍ଣନା ମୁଖ୍ୟତଃ ଏହାର ଦେହର ରଙ୍ଗ ଧୂସର  (ପ୍ରଜନନ ଋତୁକୁ ଛାଡିକି) ବା ଧଳା  (ପ୍ରଜନନ ଋତୁରେ), ଡେଣା ଚିକ୍କଣ କଳା, ଲାଂଜରେ ଟିକିଏ ଶାଗୁଆ ବା ବାଇଗଣି ରଂଗ ମିଶା କଳା  । ଏହାର ଥଣ୍ଟର ଉପର ଓ ତଳ ମାଢି ଭିତରେ କିଛି ଖୋଲା ସ୍ଥାନ ରହେ, ସେଥିପାଇଁ ଏହାକୁ ଇଂରାଜୀରେ ଓପେନ ବିଲ କୁହାଯାଏ । ଛୋଟ ଅବସ୍ଥାରେ ସେମାନଂକର ଏ କଣା ନ ଥାଏ । ଉପର ମାଢିର କାଟୁଥିବା ଧାର ଅଂଶରେ ବ୍ରଶ ଭଳି କିଛି ଭାଗ ଥାଏ ଯାହା ସେମାନଂକୁ ଗେଣ୍ଡା ଖାଇବାରେ ସାହାଯ୍ୟ କରିଥାଏ ।